**Kap 6: Romariikka antihkkaáigi**

Duogášdieđut

Gč kap 5.

**Maid dadjá ML06?**

*Oahpahusa mihttu lea ahte oahppi galgá máhttit*

* *guorahallat antihkaáiggi greikka ja romalaš servodagaid, ja gávdnat ovdamearkkaid das movt dát kultuvrrat leat báidnán min iežamet kultuvrra*

**Doahpagat mat leat guovddážis dán kapihttalis:**

keaisár, vuođđudit, republihkka, stivret, soahtefievrrideaddji, soalddát, gávvil, forum, akvedukta, dollavárri, eanadoarggástus, gunat, eanadoallit, bearaš, šlávat, soahtefáŋga, vártnuhis dilli, lávgun, čázehivsset, boradanbáiki, láibbohat, stohpoealli, dáidu, gladiáhtor, verrošeaddji, risttalaš, Jesus, germánat, romalašlogut, romalaš alfabehta

**Evttohusat das mo heive dán kapihttala álggahit**

* Lohkat máidnasa Romulus ja Remus s. 100. Dahkat máidnasii govvaráiddu ja čállit teavstta vuollái.
* Ságastit ja digaštallat gladiáhtordoarrumiid birra. Gč gova s 113, oahppogirjjis. Manne olbmot liikojedje daid geahččat? Mii sulastahttá dákkár doarrumiid, otne?
* Dahkat mosaihkkagovvosiid. Gč “Dahkat ja oahppat eambbo” s. 119 nr 3. Sáhttibehtet flisaid iešguđet ivnnis viežžat huksengávppiis. Daid sáhttá cuovkut ja dahkat moaluiguin čáppa govaid.

**Kommentára s. 116.** Muhtin oahppit viissásit imaštit manne Romariikka nogai. Okta dehálaš sivva lea go dat šattai menddo stuoris, ja soalddáhat gáide menddo eret ruovttuguovllus.

**Ávdnasat mat berrejit leat ceahkkelanjas/ráhkkaneapmi:**

Atlasat, keramihkkaflisat iešguđet ivnnis (fitne huksengávppiin), liibma, mánáidbiibbal, giehtagirjjit: šattut, eallit, lottit. Smávvageađggit, ivnnit, tuššat, garra bábir,

**Girjjit ohppiide:**

Rice, Melanie og Christopher (1999). Pompeii den dagen byen ble begravd.- Oslo ; Damm.- 48 s.

Bisel, Sara C (1990). Vesuvs hemmeligheter.-[Oslo] ; Aventura.-64 s. (Girječálli lea arkeologa ja antropologa. Son muitala *MU*-hámis iežas vásihusaid das go dutke Herculaneum-gávpoga. *MUN*-hápmi hukse lagasvuođa lohkkái ja boktá ealasvuođa ja dovdduid. Datte lea muitalus luohtehahtti áiggis ektui. Girjjis lea sihke diktejuvvon muitalus ja fáktadieđut. Govat girjjis duođaštit dieđuid. )

**Girjjit oahpaheddjjiide:**

Aschehougs Verdenshistorie bd 3 ja 4.

**Vástádusat:**

**Loga ja vástit s. 118**

1. Jagi 753 o.m.á.
2. Soahtegonagasa Mars ja muhtin gonagasnieidda jumešgánddat.
3. Keaisár Augustus
4. Riika gos ii leat gonagas, muhto presideanta
5. Buollin lei dávjá ja sáhtii billistit olles gávpoga. Buollin dáhpáhuvai go olbmot dolastadde ruovttuin.
6. Dollavárri Vesuv govččai gunaidisguin olles gávpoga
7. Šattuid, ruotnasiid ja máistagiid
8. 13 ja 14 jahkásaččat
9. Šlávat
10. Gávpogiin
11. Bussá ja beana
12. Latiinnagiela, greikkagiela, hállandáiddu, čuojanasa čuojahit, historjjá
13. Šlávat ja soahtefáŋggat sáhtte bággehallot šaddat gladiáhtorin. Sii fertejedje dalle doarrut ja dan láhkai geahččalit gádjut heakkaset.
14. Germánat

**Daga ja oahpa eambbo s. 119:**

1. Eŋglánda, Spania, Portugal, Frankriika, Vuolleeatnamat, Duiska, Nuortariika, Sveits, Italia, Slovenia, Kroatia, Bosnia-Hercegovina, Montenegro, Albania, Makedonia, Serbia, Romania, Bulgaria, Greika, Durka, Syria, Jordan, Egypt, Tunisia, Algerie, Marokko.
2. Dás heive muhtin huksenfitnodagain/gávppiin oastit flisaid iešguđet ivnnis. Daid sáhttá cuovkut ja dahkat bihtáiguin mosaihkka govvosiid.
3. Romalaš logut:

|  |  |  |  |  |
| --- | --- | --- | --- | --- |
| **I =1** | **II=2** | **III=3** | **IV=4** | **V=  5** |
| **VI=6** | **VII=7** | **VIII=8** | **IX=9** | **X=10** |

<http://www.norsknettskole.no/etterutdanning/matematikk/tallsystem/rom1.htm>

8. Šattut: Báhppačehpporaš - Matricára inodora, Boska – Angelica- archangelica, Vuodjalieđđi – Taraxacum, Soahki – betula pubescens. Eallit: Gumpe – Canis lupus, albbas – Lynx lynx, njoammil – Lepus timidus, luossa – Salmo salar, mearragoaskin - Haliaeetus albicilla

1. Akvedukta, forum, germánat, gladiáhtor, keaisár, Pompeii, republihkka, risttalašvuohta, Romariika, šlávat.
2. 2089 jagi leat dassá. 2010 + 79 = 2089.